Martha Biilmann
Martha Bodil Marcilie Biilmann (født 7. januar 1921 i Napasoq, Grønland, død 13. marts 2008 på Maniitsoq sygehus) var en grønlandsk ekspert og lærer i skindsyning. Hun var skindkonsulent for Grønlands Hjemmestyre 1986-1996.

Familie og opvækst 
Biilmann var datter af fanger Otto Andreas Ivar Jessen (1890-1960) og Amalie Karen Sabine Platou (1893-1956). Hun havde tre søstre og tre brødre. Brødrene var alle kunstmalere.

Hun blev i 1940 gift med kontorassistent Holger Biilmann (1916-1988) og havde 6 børn: Amalie (født 1941), Lars (født 1943), Nathan (født 1947), Line (født 1949), Johanne (født 1952), Petrus (født 1954). Hendes datter Johanne Biilmann Egede er mor til politikeren Aqqaluaq Biilmann Egede.

Skindsyning 
Biilmann lærte at forarbejde skind af sin mor. I barndomshjemmet gjorde familien en indsats for bevare de gamle håndværkstraditioner. Hun skrev en række artikler fra 1960'erne og frem om bearbejdning af skind, som var en kundskab som var i tilbagegang, da man kunne få færdigsyet tøj og ikke længere var afhængig af skind til beklædning. Hun underviste som den første i skindsyning på aftenskolen i Maniitsoq og også i folkeskolen fra 1974. Hun holdt fra 1977 mange kurser på kvindehøjskolen Arnat Ilinniarfiat i Sisimiut som betød at hendes ideer og viden blev bredt udbredt i Grønland.

Hun blev ansat som skindkonsulent i Hjemmestyret i 1986, en stilling som hun havde i ti år. Det var betydet at de fleste grønlandske byer og bygder har oprettet steder hvor man kan lære skindsyning. Biilmann udgav en lærebog i skindbehandling, Amminik Suleriaaseq, i 1990.

Fra midten af 1980'erne arbejdede hun med at salte sælskind for at øge holdbarheden. Det er en metode som er indført i flere grønlandske byer. Biilmann har også arbejdet på at genindføre hverdagstøj af sælskind i stedet kun at bruge det til festtøj og nationaldragter.

Hun måtte stoppe med undervisning i 1996 på grund af sygdom, men fortsatte med at arbejde med skind i hjemmet.

Hæder 
Hun fik i 1975 en pris fra De Grønlandske Kvindeforeningers Sammenslutning, en pris fra Maniitsoq Kommune 1982, Julemærkeprisen i 1983 og Grønlands Hjemmestyres Kulturpris i 1988. Hun blev æresmedlem af kvindeforeningen i Maniitsoq i 1998. Hun hade da været medlem i 49 år, og var medstifter af foreningen.

Biilmann fik Hjemmestyres fortjenstmedalje Nersornaat i sølv i 1996

Referencer 

Undervisere fra Grønland
Kunstnere fra Grønland
Faglitterære forfattere fra Grønland
Modtagere af Nersornaat i sølv